**MAGYAR HITEL KÖZPONT Zrt.**

**ÁLTALÁNOS ADATVÉDELMI TÁJÉKOZTATÓ**

**1. Adatkezelés, az érintettek csoportjai**

**1.1.** A Magyar Hitel Központ Zrt. mint adatkezelő az Üzletszabályzatban, annak mellékleteiben, az egyes pénzügyi (ideértve a kiegészítő pénzügyi szolgáltatást is) részletezettek szerint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679/EU európai parlamenti és tanácsi rendeletnek („**Általános Adatvédelmi Rendelet**”), az információs önrendelkezési jogról és az információszabadságról szóló 2011. évi CXII. törvénynek („**Infotv.**”), továbbá az egyéb jogszabályoknak megfelelően kezeli:

1. a Magyar Hitel Központ Zrt. Szolgáltatásait igénybe vevő természetes személy,
2. a Magyar Hitel Központ Zrt. Szolgáltatásait igénybe vevő jogi személy vagy jogi személyiséggel nem rendelkező szervezet részéről a Magyar Hitel Központ Zrt.-vel kapcsolatba kerülő természetes személy (pl. törvényes képviselő, rendelkezésre jogosult, tényleges tulajdonos),
3. a Magyar Hitel Központ Zrt. Szolgáltatásainak igénybevétele céljából a Magyar Hitel Központ Zrt.-vel kapcsolatba lépő természetes személyek,
4. a Magyar Hitel Központ Zrt. szolgáltatásainak igénybevétele céljából a Magyar Hitel Központ Zrt.-vel kapcsolatba lépő jogi személyek vagy jogi személyiséggel nem rendelkező szervezet részéről a fenti b) pontban meghatározott természetes személyek,
5. az a) pontban meghatározott személyeket képviselő, illetve érdekében eljáró természetes személy (törvényes képviselő, szülő, gyám, gondnok, meghatalmazott, névíró),
6. az a) pontban meghatározott személyek örököse(i),
7. a Szolgáltatás nyújtásával érintett egyéb természetes személy (pl. kezes, fedezetül szolgáló ingatlan tulajdonosa, haszonélvezője, hozzátartozó, eltartott, más együtt költözők, kedvezményezett),
8. tanúk,
9. az Adatkezelésről szóló Tájékoztatásban meghatározott egyéb harmadik felek

(az a)-i) pontokban szereplők a továbbiakban együttesen: „**Érintett**”) személyes adatait.

**2. A kezelt adatok csoportjai**

**2.1.** A Magyar Hitel Központ Zrt. az Érintettek személyes adatainak az alábbi főbb csoportjait kezeli:

1. személyazonosításhoz és ügyfél-átvilágításhoz jogszabály szerint szükséges adatok (pl. személyazonosító igazolvány száma, lakcímkártya száma. stb), beleértve az Érintett aláírását is,
2. kapcsolattartáshoz szükséges adatok,
3. az adott szolgáltatás nyújtására irányuló szerződés megkötéséhez, illetve a szerződés teljesítéséhez szükséges adatok, beleértve különösen az adott szolgáltatás nyújtására irányuló szerződés módosítása, megszűnése, illetve a követelés érvényesítése, engedményezése, faktoring esetén az ehhez szükséges adatok (beleértve a kockázat mértékének megállapításához szükséges adatokat is), valamint a követelés érvényesítése során keletkezett adatok,
4. az Érintettet vonatkozásában terhelő adókötelezettségek teljesítéséhez vagy állami támogatás igénybevétele jogszerűségének megállapításához szükséges adatok;
5. a Magyar Hitel Központ Zrt.-t az Érintett vonatkozásában terhelő adatszolgáltatási kötelezettségek teljesítéséhez szükséges adatok,
6. panaszkezeléshez kapcsolódó adatok.

**2.2.** A Magyar Hitel Központ Zrt. az Adatkezelésről szóló Tájékoztatásban részletezettek szerint az Érintettek személyes adatait – az Érintettek általi adatszolgáltatáson felül – a következő forrásokból is gyűjtheti:

1. az Érintettre vonatkozó adatot tartalmazó nyilvános, illetve – jogának vagy jogos érdekének igazolása esetén – bárki számára hozzáférhető nyilvántartási rendszerekből,
2. kötelező adatkezelést (pl. Központi Hitelinformációs Rendszer) szabályozó jogszabályokban meghatározott szervezetektől,
3. egyéb jogszabály alapján elérhető nyilvántartási rendszerből (pl TAKARNET, cégnyilvántartás )

**3. Az adatkezelés céljai**

**3.1.** A Magyar Hitel Központ Zrt. az Adatkezelésről szóló Tájékoztatásban részletezettek szerint az Érintettek személyes adatait az alábbi főbb célokból vagy azok közül egy vagy több célból kezeli:

1. az Érintett azonosítása,
2. kapcsolattartás,
3. a szerződésben foglalt jogok és kötelezettségek teljesítése, beleértve a szerződésben szabályozott jogviszony szerinti elszámolás,
4. a Magyar Hitel Központ Zrt.-t az Érintett vonatkozásában terhelő adókötelezettségek teljesítése,
5. a Magyar Hitel Központ Zrt.-t az Érintett vonatkozásában terhelő adatszolgáltatási kötelezettségek teljesítése,
6. a Magyar Hitel Központ Zrt.-nek a jelen Üzletszabályzatban és az Adatkezelésről szóló Tájékoztatásban részletezett jogos érdekének, érdekeinek érvényesítése,

**4. Az adatkezelés jogalapjai**

**4.1.** A Magyar Hitel Központ Zrt. terméke értékesítése, illetve szolgáltatása nyújtása (a továbbiakban együtt: szolgáltatásnyújtás), illetőleg a szolgáltatásnyújtás előkészítése során az Ügyfelek adatait a következő jogcímek valamelyike (vagy e jogcímek közül több) alapján kezeli:

1. a szolgáltatásnyújtásra irányuló szerződés megkötésének előkészítése, a megkötött szerződés teljesítése, beleértve a szerződésből eredő jogi igények előterjesztése, érvényesítése és védelme,
2. kötelező adatkezelés,
3. a Magyar Hitel Központ Zrt. jogos érdeke,
4. a jelen melléklet 1.1. pontja a) és c) alpontjában meghatározott természetes személyek hozzájárulása.

**4.2.** A Magyar Hitel Központ Zrt. az 1. pontban meghatározott Érintettek személyes adatait elsődlegesen a szolgáltatásnyújtásra irányuló szerződés megkötésének előkészítése, illetve szerződés teljesítése jogcímén kezeli. Az ettől eltérő esetekben az Adatkezelésről szóló Tájékoztatás megjelöli az alkalmazott jogcímeket és adott jogcím alapján kezelt adatcsoporto(ka)t.

**5. Szerződés megkötésének előkészítése, szerződés teljesítése**

**5.1.** A Magyar Hitel Központ Zrt. a Szolgáltatások nyújtására irányuló szerződés megkötésének előkészítése, illetve az ilyen szerződés teljesítése céljából és jogcímén kezeli a következő adatokat:

1. az egyes pénzügyi, illetve befektetési szolgáltatásokra vonatkozó üzletági üzletszabályzatokban meghatározott szerződési feltételek igazolására szolgáló adatokat,
2. a szerződéskötés előkészítése során benyújtott nyomtatványokon, adatlapokon, egyéb dokumentumokon *és kommunikációs csatornákon* megadott személyes adatokat,
3. a szerződés teljesítése során a Magyar Hitel Központ Zrt.-hez benyújtott bármilyen dokumentumban *és kommunikációs csatornákon* megadott, valamint a szerződés teljesítése során a Magyar Hitel Központ Zrt. által készített vagy bármely módon a birtokába került dokumentumokban lévő személyes adatokat, továbbá
4. a szerződés megkötésének és teljesítésének elősegítése érdekében küldött információkat, tájékoztatást és az ilyen tájékoztatás küldése érdekében szükséges adatokat, különösen közelgő fizetési határidőre vagy a fizetési határidő elmulasztására, szerződéses feltételek nem teljesítése miatti lehetséges negatív következményekre való figyelmeztetésre vonatkozó adatokat, illetve a szerződésben kínált kedvezmény megszerzéséhez szükséges követelmények teljesítésére vonatkozó figyelemfelhívással kapcsolatos adatokat.

**5.2.** Az egyes pénzügyi szolgáltatásokra vonatkozó üzletági üzletszabályzatok a szerződés megkötéséhez és teljesítéséhez szükségesnek minősíthetik a kapcsolattartásra használt telefonszám, elektronikus levélcím megadását.

**5.3.** A Magyar Hitel Központ Zrt. az Általános Adatvédelmi Rendelet alapján jogosult téves vagy hiányzó kapcsolattartási adatok esetén az aktuális kapcsolattartási adatok felkutatására.

**5.4.** A szerződés megkötésének előkészítése jogcímén kezelt adatok esetén az adatkezelés időtartama megegyezik azzal az időtartammal, ameddig a szerződés létrejöttének meghiúsulásával kapcsolatban igény érvényesíthető. Ez az időtartam – amennyiben jogszabály vagy az Európai Unió kötelező jogi aktusa másként nem rendelkezik – öt év, amely határidő elévülési jellegű, ami azt jelenti, hogy a Polgári Törvénykönyvben foglalt esetekben a határidő megszakadhat, amely esetben a megszakítástól, vagy az elévülést megszakító eljárás jogerős befejezésétől az elévülési határidő újra kezdődik; illetve amennyiben a jogosult menthető okból nem tudja érvényesíteni igényét, az elévülés nyugszik, amely esetben az akadály megszűnésétől számított egyéves határidőn belül az igény akkor is érvényesíthető, ha az elévülési idő már eltelt, vagy abból egy évnél kevesebb van hátra.

**5.5.** Létrejött szerződések esetén a szerződés előkészítése, illetve a szerződés teljesítése jogalap esetén az adatkezelés időtartama a pénzmosás és a terrorizmus finanszírozása megelőzéséről és megakadályozásáról szóló törvény 57. § (1) bekezdésében foglaltak alapján az üzleti kapcsolat megszűnésétől számított *legfeljebb* nyolc év.

**5.6.** Mivel a szerződés megkötéséhez szükséges személyes adatok szolgáltatása nélkül a Magyar Hitel Központ Zrt. a szerződéskötést előkészíteni, a szerződést megkötni, illetőleg teljesíteni nem tudja, az Érintett köteles e célok eléréséhez szükséges személyes adatokat a Magyar Hitel Központ Zrt. részére megadni. Az adatszolgáltatás elmaradása esetén a Magyar Hitel Központ Zrt. jogosult a szerződéskötést, illetőleg a szerződés teljesítését megtagadni.

**6. Kötelező adatkezelés**

**6.1.** Kötelező adatkezelés jogcímén a Magyar Hitel Központ Zrt. olyan személyes adatokat kezel, amelyek kezelését jogszabály vagy az Európai Unió kötelező jogi aktusa előír. A kezelendő adatok körét, az adatkezelés célját (céljait), az adatok megőrzésének idejét, az adattovábbítás esetleges címzettjeit, illetve az adatkezelés egyéb feltételeit az adatkezelést előíró jogszabályok részletezik.

**6.2.** A pénzmosás és a terrorizmus finanszírozása megelőzéséről és megakadályozásáról szóló törvény 57. § (1) bekezdésében foglalt rendelkezés szerint az üzleti kapcsolattal összefüggésben kezelt személyes adatokat (lsd. különösen az Üzletszabályzat II.2. pontjában hivatkozott Hirdetményt) a Magyar Hitel Központ Zrt. nyolc évig köteles megőrizni.

**6.3.** A számvitelről szóló törvény rendelkezései alapján a Magyar Hitel Központ Zrt. köteles az üzleti könyvek üzleti év végi zárásához, a beszámoló elkészítéséhez, a mérleg tételeinek alátámasztásához a törvény előírásai szerinti leltárt összeállítani, ami kiterjed az Ügyfelekkel szembeni követelések leltározására is.

**6.4.** A számvitelről szóló törvény rendelkezései alapján a Magyar Hitel Központ Zrt. a könyvviteli elszámolását közvetlenül és közvetetten alátámasztó számviteli bizonylatot (ideértve a főkönyvi számlákat, az analitikus, illetve részletező nyilvántartásokat is), így az abban foglalt személyes adatokat is, legalább nyolc évig olvasható formában, a könyvelési feljegyzések hivatkozása alapján visszakereshető módon megőrzi.

**6.5.** A hiteltermékek esetén a központi hitelinformációs rendszerről (a továbbiakban: KHR) szóló törvény alapján a Magyar Hitel Központ Zrt. mint referenciaadat-szolgáltató az adatszolgáltatás tárgyát képező szerződés megkötését követően, illetve az ezen törvényben meghatározott feltételek bekövetkezése esetén írásban átadja a KHR részére a természetes személynek a jogszabályban meghatározott referenciaadatait.

**6.6.** Különböző jogszabályok ezen felül adatszolgáltatási kötelezettséget írnak elő különböző állami szervek részére, beleértve az adózással kapcsolatos adatok átadását is.

**6.7.** A Magyar Hitel Központ Zrt. jogi kötelezettség alapján kezeli azokat a személyes adatokat, amelyek jogszabályban meghatározott közösségi, valamint állami támogatások közvetítéséhez szükségesek. E körbe tartoznak – az Adatkezelésről szóló Tájékoztatásokban részletezettek szerint – a lakáscélú támogatásokról szóló jogszabályok miatt szükséges adatkezelések.

**6.8.** A kötelező adatkezelések körébe tartozó adatok felvétele, tárolása, azokról – külön jogszabályok szerint – adatszolgáltatás teljesítése vagy a személyes adatok más módon történő kezelése a Magyar Hitel Központ Zrt. jogi kötelezettsége, ezért az adatszolgáltatás elmaradása magával vonhatja a szerződés megkötésének, illetőleg a szerződés teljesítésének megtagadását.

**7. Jogos érdek, mint adatkezelési jogalap**

**7.1.** Jelen üzletszabályzaton felül az Adatvédelmi Szabályzata határozza meg azokat az eseteket és adatfajtákat, amelyek tekintetében az adatkezelés jogalapja a Magyar Hitel Központ Zrt. jogos érdeke. A Magyar Hitel Központ Zrt. jogos érdekén alapuló adatkezelése esetén az Érintett tiltakozhat az adatkezelés ellen.

**7.2.** A Magyar Hitel Központ Zrt. az Adatvédelmi Szabályzata alapján jogosult az Érintettek személyes adatait – a szükséges és megfelelő adatbiztonsági intézkedések (különösen álnevesítés, titkosítás) alkalmazása mellett – a Magyar Hitel Központ Zrt. üzleti tevékenységéről szóló kimutatások, elemzések készítéséhez felhasználni.

**7.3.** A Magyar Hitel Központ Zrt. a rendelkezésére álló adatok alapján profilalkotást nem végez.

**8. Hozzájáruláson alapuló adatkezelés**

**8.1.** Jelen üzletszabályzaton felül az Adatvédelmi Szabályzata határozza meg azokat célokat és adatfajtákat, amelyek tekintetében az adatkezelés jogalapja az Érintett hozzájárulása (önkéntes, konkrét és megfelelő tájékoztatáson alapuló és egyértelmű akaratnyilvánítása). A hozzájárulást megadható

külön nyilatkozatban vagy a szolgáltatásnyújtásra irányuló szerződésben az érintett személyes adatok pontos megjelölésével más nyilatkozatoktól elkülönítetten.

**8.2.** A Magyar Hitel Központ Zrt.-nél az önkéntesen szolgáltatott adatok alapján automatizált döntéshozatal nem történik.

**8.3.** A hozzájárulás megadása önkéntes, és az Érintett jogosult arra, hogy a hozzájárulását bármikor, korlátozás nélkül a Magyar Hitel Központ Zrt.-nek címzett értesítéssel visszavonja. Az értesítést az Érintett a jelen üzletszabályzatban meghatározott kapcsolattartási címek bármelyikére megküldheti.

**9. Harmadik országba történő adattovábbítás**

**9.1.** A Magyar Hitel Központ Zrt. elsősorban jogszabályban, illetve az Európai Unió kötelező jogi aktusában meghatározott esetekben továbbít harmadik országba vagy nemzetközi szervezet számára személyes adatokat. Harmadik országnak minősül az Európai Unió tagállamain, illetve Izlandon, Lichtensteinen és Norvégián kívül minden egyéb ország.

**10. Adatfeldolgozó igénybevétele**

**10.1.** A Magyar Hitel Központ Zrt. jogosult – az Érintettek tájékoztatása mellett – egyes adatkezelési műveletek végrehajtásával adatfeldolgozót megbízni. Az Érintettek tájékoztatása az Adatvédelmi Szabályazt szerint, valamint az Adatkezelésről szóló Tájékoztatásnak a Magyar Hitel Központ Zrt. honlapján való nyilvánosságra hozatalával történik.

**10.2.** A Magyar Hitel Központ Zrt. mint adatkezelő felel az adatkezelési műveletekre vonatkozó utasítások jogszerűségéért. Az adatfeldolgozók pedig felelősséggel tartoznak a Magyar Hitel Központ Zrt. jogszerű utasításainak, valamint az Általános Adatvédelmi Rendelet értelmében kifejezetten az adatfeldolgozókat terhelő kötelezettségek betartásáért.

**11. Adatok megőrzésének időtartama**

**11.1.** A Magyar Hitel Központ Zrt. az Érintettek adatait jogszabályban vagy az Európai Unió kötelező jogi aktusában meghatározott ideig tárolja, így különösen a jelen tájékoztató 5-9. pontjaiban meghatározott jogszabályokban és ideig.

**11.2.** Hozzájáruláson alapuló adatkezelés esetén az adatokat a Magyar Hitel Központ Zrt. az adatkezelés céljának megvalósulásához szükséges ideig kezeli. A hozzájárulás visszavonása esetén a Magyar Hitel Központ Zrt. az adatokat törli, kivéve ha az adatok további kezelése más jogcímen lehetséges.

**12. Az Érintett jogai**

**12.1.** Az Érintett adatkezeléssel kapcsolatos jogaira – ideértve a jogorvoslati lehetőséget is – az Általános Adatvédelmi Rendelet, valamint az Infotv. rendelkezései az irányadóak.

**12.2.** Az Érintett a Magyar Hitel Központ Zrt.-től:

1. tájékoztatást kérhet személyes adatai (személyes adatnak is minősülő banktitkai) kezeléséről, beleértve azt is, hogy a nyilvántartott adatokról másolatot kérjen (hozzáféréshez való jog);
2. kérheti pontatlanul nyilvántartott személyes adatai helyesbítését, illetve vitathatja a nyilvántartott személyes adatok pontosságát (helyesbítéshez való jog);
3. kérheti nyilvántartott személyes adatai törlését (törléshez való jog);
4. kérheti személyes adatai kezelésének korlátozását (az adatkezelés korlátozásához való jog);
5. tiltakozhat személyes adatai kezelése ellen, ha az adatkezelés jogalapja az adatkezelő vagy harmadik személy jogos érdeke (pl. direkt marketing célú adatkezelés), illetve közérdekű feladat vagy közfeladat ellátása, beleértve mindkét esetben a profilalkotást is (tiltakozási jog gyakorlása);
6. panaszt nyújthat be a személyes adatok kezelését, illetve az Általános Adatvédelmi Rendelet szerinti jogaik gyakorlását érintően.

**12.3.** A Magyar Hitel Központ Zrt. az Érintettől a kérelem teljesítését megelőzően, annak tartalmának pontosítását, a kérelmezett információk illetve adatkezelési tevékenységek pontos megjelölését kérheti.

**12.4.** A Magyar Hitel Központ Zrt. – a fenti kérelmek (tiltakozás) benyújtásától számított legrövidebb idő alatt, legfeljebb azonban egy hónapon belül – tájékoztatást ad az Érintett részére a kérelem, illetőleg tiltakozás nyomán tett intézkedésekről. Szükség esetén, figyelembe véve a kérelem összetettségét és a kérelmek számát, a fenti határidő további két hónappal meghosszabbítható.

**12.5.** Amennyiben a Magyar Hitel Központ Zrt.-nek a jelen pont szerinti kérelem előterjesztőjének kilétével kapcsolatban megalapozott kétsége támad, a Magyar Hitel Központ Zrt. az Érintett személyazonosságának megerősítéséhez szükséges további információk rendelkezésre bocsátását igényelheti.

**12.6.** Abban az esetben, amennyiben a Magyar Hitel Központ Zrt.-nek bizonyítottan nem áll módjában az Érintettet azonosítani, a Magyar Hitel Központ Zrt. az Érintett kérelmének teljesítését megtagadhatja.

**12.7.** Amennyiben az Érintett kérelme az Általános Adatvédelmi Rendelet értelmében egyértelműen megalapozatlan vagy túlzó, a Magyar Hitel Központ Zrt. a következő költségelemek figyelembe vételével díjat számíthat fel:

1. papír alapon nyújtott másolat esetén az adathordozó közvetlen önköltsége;
2. optikai adathordozón nyújtott másolat esetén az adathordozó közvetlen önköltsége;
3. elektronikus úton használható egyéb adathordozón nyújtott másolat esetén az adathordozó közvetlen önköltsége;
4. az adatigénylő részére postai úton való kézbesítés esetén a tértivevény többletszolgáltatással feladott, könyvelt küldeményre vonatkozó postai szolgáltatás díja;
5. az adatigénylés teljesítésével összefüggő munkaerő-ráfordítás költsége (az adat felkutatásához, összesítéséhez és rendszerezéséhez, az igényelt adat adathordozójáról másolat készítéséhez és a másolaton a meg nem ismerhető adatok felismerhetetlenné tételéhez szükséges tényleges munkaerőköltség), amelyet az adatigénylés teljesítéséhez szükséges időtartam és az adatigénylés teljesítésében közreműködő személyek egy munkaórára eső rendszeres személyi juttatások összegének szorzataként kell meghatározni.

**13. A hozzáférés joga**

**13.1** Jogszabály, illetve az Európai Unió kötelező jogi aktusa eltérő rendelkezése hiányában az Érintett jogosult megismerni minden olyan személyes adatot, melyet a Magyar Hitel Központ Zrt. személyével kapcsolatban kezel.

**13.2** Az Érintett kérelmére továbbá a Magyar Hitel Központ Zrt. tájékoztatást nyújt arra vonatkozóan, hogy az Érintettnek a személyes adatait kezeli-e és amennyiben igen, úgy a kezelt személyes adatok másolatát és az alábbi információkat bocsátja az Érintett rendelkezésére:

1. az adatkezelés célja;
2. a kezelt személyes adatok kategóriái;
3. azon címzettek vagy címzettek kategóriái, akikkel a Magyar Hitel Központ Zrt. az Érintett személyes adatait közölte vagy közölni fogja;
4. a személyes adatok tárolásának tervezett időtartama, vagy ha ezen információ rendelkezésre bocsátása nem lehetséges, az időtartam meghatározásának szempontjai;
5. az Érintett azon jogáról szóló tájékoztatás, hogy kérelmezheti a Magyar Hitel Központ Zrt.-től a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
6. az Üzletszabályzat jelen mellékletének 23. pontja alapján az Nemzeti Adatvédelmi és Információszabadság Hatósághoz címzett panasz benyújtásának joga;
7. a nem az Érintettől származó adatok tekintetében, a személyes adatok forrására vonatkozó információ;
8. amennyiben a Magyar Hitel Központ Zrt. az Érintett személyes adatait automatizált döntéshozatal céljából is kezeli, a Magyar Hitel Központ Zrt. által alkalmazott logika és arra vonatkozó információk, hogy az ilyen adatkezelés milyen jelentőséggel bír, és az Érintettre nézve milyen várható következményekkel jár;
9. azon garanciákra vonatkozó információ, amelyek az Érintett személyes adatainak megfelelő védelmét harmadik országba vagy nemzetközi szervezet részére történő továbbítás esetén biztosítják.

**13.3** Abban az esetben, amennyiben az Érintett a fenti tájékoztatást több példányban kéri, a Magyar Hitel Központ Zrt. jogosult a többletpéldányok elkészítésének adminisztratív költségeivel arányos és ésszerű mértékű díjat felszámítani a jelen tájékoztató 16. pontjában meghatározott költségelemek figyelembe vételével.

**13.4** Amennyiben az Érintett jelen pont szerinti tájékoztatásra vonatkozó (hozzáférési) joga hátrányosan érinti mások jogait és szabadságait, így különösen mások üzleti titkait, vagy szellemi tulajdonát, a Magyar Hitel Központ Zrt. az Érintett kérelmének teljesítését megtagadhatja.

**14. A helyesbítés joga**

**14.1.** A Magyar Hitel Központ Zrt. az Érintett kérelmére kijavítja vagy kiegészíti az Érintettre vonatkozó pontatlan vagy hiányos adatokat. A Magyar Hitel Központ Zrt. az Érintett helyesbítéshez való jogának érvényesítésére irányuló kérelmének teljesítését követően haladéktalanul tájékoztatja azon személyeket, akikkel az Érintett személyes adatait közölte, feltéve, hogy az nem lehetetlen vagy nem igényel a Magyar Hitel Központ Zrt.-től aránytalan erőfeszítést.

**15. A törléshez való jog**

**15.1.** Az Érintett az alábbi esetekben jogosult a rá vonatkozó személyes adatok törlését kezdeményezni:

1. a személyes adatokra már nincs szükség abból a célból, amelyből azokat a Magyar Hitel Központ Zrt. gyűjtötte vagy más módon kezelte;
2. az Érintett visszavonja az adatkezeléshez adott hozzájárulását, feltéve, hogy a Magyar Hitel Központ Zrt. által megvalósítandó adatkezelésnek nincs más jogalapja;
3. az Érintett tiltakozik az adatkezelés ellen, és – a jogos érdeken alapuló közvetlen üzletszerzési célú adatkezelés kivételével – nincs elsőbbséget élvező jogszerű ok az adatkezelésre,
4. az Érintett személyes adatait a Magyar Hitel Központ Zrt. jogellenesen kezelte;
5. jogszabály vagy Európai Unió kötelező jogi aktusa által a Magyar Hitel Központ Zrt.-re előírt kötelezettség teljesítése érdekében a személyes adatokat a Magyar Hitel Központ Zrt.-nek törölnie kell; vagy
6. a személyes adatok gyűjtésére gyermekeknek kínált információs társadalommal összefüggő szolgáltatásokkal kapcsolatosan került sor.

**15.2.** Abban az esetben, amennyiben a Magyar Hitel Központ Zrt. az érintett személyes adatait korábban nyilvánosságra hozta és annak törlésére köteles, a Magyar Hitel Központ Zrt. minden olyan ésszerű lépést megtesz – ideértve a technikai intézkedések alkalmazását is – amely ahhoz szükséges, hogy a személyes adatok kötelező törléséről tájékoztassa azon adatkezelőket is, akik az Érintett személyes adatait azok nyilvánosságra hozatala következtében ismerték meg. A Magyar Hitel Központ Zrt. a tájékoztatójában arról köteles a többi adatkezelőt értesíteni, hogy az Érintett személyes adataira mutató linkek vagy e személyes adatok másolatának illetve másolatpéldányának törlését az Érintett kérelmezte.

**15.3.** A Magyar Hitel Központ Zrt. az Érintett törléshez való jogának érvényesítésére irányuló kérelmének teljesítését követően haladéktalanul tájékoztatja azon személyeket, akikkel az Érintett személyes adatait közölte, feltéve, hogy az nem lehetetlen vagy nem igényel a Magyar Hitel Központ Zrt.-től aránytalan erőfeszítést.

**15.4.** A Magyar Hitel Központ Zrt. nem köteles a személyes adatok törlésére abban az esetben, ha az adatkezelés szükséges:

1. jogszabály vagy Európai Unió kötelező jogi aktusa által a Magyar Hitel Központ Zrt.-re telepített, személyes adatok kezelésére irányuló kötelezettség teljesítéséhez;
2. közérdekből végzett feladat végrehajtásához;
3. maradandó értékű irat levéltárba adása céljából, tudományos és történelmi kutatási célból vagy statisztikai célból, feltéve, hogy az Érintett elfeledtetéshez való jogának gyakorlása következtében valószínűsíthetően lehetetlenné vagy komolyan veszélyeztetetté válna az adatkezelés;
4. jogi igények előterjesztéséhez, érvényesítéséhez, illetve védelméhez.

**16. Az adatkezelés korlátozásához való jog**

**16.1.** Az Érintett jogosult arra, hogy kérésére a Magyar Hitel Központ Zrt. korlátozza az adatkezelést, ha az alábbiak valamelyike teljesül:

1. az Érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy a Magyar Hitel Központ Zrt. ellenőrizze a személyes adatok pontosságát;
2. az adatkezelés jogellenes, és az Érintett ellenzi az adatok törlését, és ehelyett kéri azok felhasználásának korlátozását;
3. a Magyar Hitel Központ Zrt.-nek már nincs szüksége a személyes adatokra adatkezelés céljából, de az Érintett igényli azokat jogi igények előterjesztéséhez, érvényesítéséhez vagy védelméhez; vagy
4. az Érintett tiltakozik az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy a Magyar Hitel Központ Zrt. jogos indokai elsőbbséget élveznek-e az érintett jogos indokaival szemben.

**16.2.** Ha az adatkezelés a fentiek szerint korlátozás alá esik, az ilyen személyes adatokat a tárolás kivételével csak az Érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Európai Unió, illetve valamely tagállam fontos közérdekéből lehet kezelni.

**16.3.** A Magyar Hitel Központ Zrt. az adatkezelés korlátozásának feloldásáról az Érintettet előzetesen tájékoztatja.

**16.4.** A Magyar Hitel Központ Zrt. az Érintett korlátozásához való jogának érvényesítésére irányuló kérelmének teljesítését követően haladéktalanul tájékoztatja azon személyeket, akikkel az Érintett személyes adatait közölte, feltéve, hogy az nem lehetetlen vagy nem igényel a Magyar Hitel Központ Zrt.-től aránytalan erőfeszítést.

**17. A tiltakozáshoz való jog**

**17.1.** Amennyiben az adatkezelés az Üzletszabályzat jelen melléklete, valamint az Adatkezelésről szóló Tájékoztatásokban foglaltak szerint a Magyar Hitel Központ Zrt. a saját vagy bármely harmadik fél jogos érdekeinek érvényesítéséhez szükséges, az Érintettnek jogában áll tiltakozni a személyes adatainak ilyen célból történő kezelése ellen. Abban az esetben, amennyiben a Magyar Hitel Központ Zrt. nem tudja bizonyítani, hogy az adatkezelést olyan kényszerítő erejű jogos okok indokolják, amelyek elsőbbséget élveznek az Érintettnek az ilyen tiltakozásában hivatkozott érdekeivel, jogaival és szabadságaival szemben vagy amelyek jogi igények előterjesztéséhez, érvényesítéséhez vagy védelméhez kapcsolódnak, a Magyar Hitel Központ Zrt. a személyes adatokat ilyen célból nem kezelheti tovább és azokat köteles törölni. Abban az esetben, amennyiben az Érintett közvetlen üzletszerzés céljából folytatott adatkezelés ellen tiltakozik, személyes adatai a továbbiakban e célból nem kezelhetők.

**18. Az adathordozhatósághoz való jog**

**18.1.** Az Érintett kérheti, hogy a Magyar Hitel Központ Zrt. a rá vonatkozó, általa a Magyar Hitel Központ Zrt. rendelkezésére bocsátott személyes adatait tagolt, széles körben használt, géppel olvasható formátumban bocsássa rendelkezésre. Ezen adathordozhatósághoz való jogát az Érintett azon adatok kapcsán gyakorolhatja, amelyeket a Magyar Hitel Központ Zrt.:

1. az Érintett hozzájárulása alapján kezel, vagy
2. amely adatok kezelése az Érintettnek a Magyar Hitel Központ Zrt.-vel kötött olyan szerződés teljesítéséhez szükséges, amelyben az Érintett az egyik fél, vagy az adatkezelés a szerződés megkötését megelőzően az Érintett kérésére történő lépések megtételéhez szükséges.

**18.2.** Az adathordozhatóság joga úgy gyakorolható, ha az Érintett a Magyar Hitel Központ Zrt. valamely fiókjában személyesen megjelenik és személyazonosságát hitelt érdemlően igazolja.

**18.3.** Amennyiben az egyébként technikailag megvalósítható, a Magyar Hitel Központ Zrt. az Érintett kérésére a fenti személyes adatokat közvetlenül egy másik, az Érintett kérelmében megjelölt adatkezelő részére továbbítja. A fenti adathordozhatósághoz való jog nem teremt kötelezettséget arra vonatkozóan, hogy a Magyar Hitel Központ Zrt. egy másik adatkezelővel műszakilag kompatibilis adatkezelő rendszert vezessen be vagy tartson fenn. Abban az esetben, amennyiben az Érintett adathordozhatósághoz való joga hátrányosan érinti mások jogait és szabadságait, így különösen mások üzleti titkait, vagy szellemi tulajdonát, a Magyar Hitel Központ Zrt. az Érintett kérelmének teljesítését megtagadhatja.

**19. Jogorvoslat**

**19.1.** Az Érintett a Magyar Hitel Központ Zrt. által végzett adatkezeléssel összefüggő kérdéseivel, kifogásaival, panaszaival a Magyar Hitel Központ Zrt. adatvédelmi tisztviselőjéhez fordulhat:

dr. Sárköziné Borbély Katalin vezérigazgató

Telefon: +36 30 558 3952

E-mail: info@magyarhitelkozpont.hu

**19.2.** Ha az Érintett úgy ítéli meg, hogy a mindenkor hatályos adatvédelmi jogszabályok szerinti jogait megsértették, jogában áll a Nemzeti Adatvédelmi és Információszabadság Hatóságnál panaszt benyújtani.

**19.3.** A Nemzeti Adatvédelmi és Információszabadság Hatóság elérhetőségei:

Honlap: http://magyarhitelkozpont.hu/;

Cím: 1034 Budapest, Bécsi út 126-128.

Telefon: +36-1-889-6115;

E-mail: info@magyarhitelkozpont.hu

**19.4.** Az Érintett a jogait bírósági úton is érvényesítheti. A peres eljárás lefolytatása a törvényszék hatáskörébe tartozik, a perre a Fővárosi Törvényszék illetékes. A per az Érintett lakóhelye vagy tartózkodási helye szerinti törvényszék előtt is megindítható (a törvényszékek elérhetősége az alábbi linken található: http://birosag.hu/torvenyszekek).

**19.5.** Az Érintettnek továbbá jogában áll a panasznak az Érintett nevében történő benyújtásával, bíróság előtti eljárás lefolytatásával, valamint – ha jogszabály ezt lehetővé teszi – a kártérítési jogának a nevében történő érvényesítésével egy olyan nonprofit jellegű szervezetet vagy egyesületet megbízni, amelyet a magyar jognak megfelelően hoztak létre, és amelynek alapszabályban rögzített céljai a közérdek szolgálata, valamint az érintettek jogainak és szabadságának a személyes adatok vonatkozásában biztosított védelme.

Hatályba lépés dátuma: 2018.05.05.

Magyar Hitel Központ Zrt.